Dragi učenici,

pozivamo Vas na Dan otvorenih vrata Filozofskoga fakulteta Sveučilišta u Rijeci u petak 24. siječnja 2020. od 11.30 do 14.15 sati. Dan otvorenih vrata održat će se u zgradi Filozofskoga fakulteta koja se nalazi u Kampusu u Rijeci (Sveučilišna avenija 4).

U sklopu Dana otvorenih vrata moći ćete dobiti informacije o upisima, studiranju, studijskim programima i radu studentskih udruga. S obzirom na Vaš interes, moći ćete posjetiti sve odsjeke i upoznati se s profesorima, studentima i članovima studentskih udruga. Moći ćete izravno razgovarati sa studentima i nastavnicima i postavljati im pitanja.

Ako niste u mogućnosti prisustvovati cijelom programu, možete nam se pridružiti naknadno i/ili ranije otići.

Program će se odvijati u prizemlju zgrade Filozofskoga fakulteta, u dvorani F-006 i na svim odsjecima prema rasporedu u nastavku.

Nadamo se da ćete nas posjetiti u što većem broju.

Veselimo se Vašem dolasku!

|  |  |  |
| --- | --- | --- |
| **PROGRAM** | | |
| **11.30 – 11.50** | **Okupljanje učenika i kratko predstavljanje Filozofskog fakulteta** | F-006 |
| **Obilazak odsjeka** | | |
| **12.00 – 13.30** | **Odsjek za anglistiku i studentska** [**Udruga SLANG**](https://www.facebook.com/usa.slang/)   * Predstavljanje studija * Predstavljanje Udruge Slang * Humoristični kviz „into the future“ | 9. kat  (F-917) |
| **Odsjek za filozofiju i studentska** [**Udruga Furija**](https://www.facebook.com/usf.furija/)   * Predstavljanje studija * Predstavljanje Udruge Furija * Filozofski kviz | 4. kat  (F-420) |
| **Odsjek za germanistiku i studentska** [**Udruga DUDEN**](https://www.facebook.com/USGDUDEN/)   * Predstavljanje studija * Studentska iskustva studiranja u inozemstvu * Prezentacija romana "Mundstück" austrijske lektorice i nagrađivane spisateljice dr. sc. Biance Kos | 5. kat  (F-501) |
| **Odsjek za kroatistiku i studentska** [**Udruga Idiom**](https://hr-hr.facebook.com/USK.Idiom)   * Predstavljanje studija * Predavanje o radu Udruge Idiom * Kviz | 6. i 7. kat  (F-604) |
| **Odsjek za kulturalne studije i studentska** [**Udruga IKS**](https://www.facebook.com/Inicijativa-Kulturalnih-Studija-Iks-1023221854381732/)   * Prezentacija Odsjeka, ustroj studija, obrazovnih programa, projekata * Prezentacija djelatnosti i projekata Laboratorija za istraživanje kulturne složenosti | 8. kat  (F-805) |
| **Odsjek za pedagogiju i studentska** [**Udruga "Paedia"**](https://www.facebook.com/usppaedia/)   * Predstavljanje studija * Predstavljanje mogućnosti volontiranja i učenja zalaganjem u zajednici. | 3. kat  (F-319) |
| **Odsjek za povijest i studentska Udruga** [**Draco Tarsaticum**](https://www.facebook.com/USPDracoTarsaticum/)   * Predstavljanje studija i udruge Draco Tarsaticum * Predstavljanje studentske čitaonice * Razgovori o studentskom aktivizmu   **studentska Udruga** [**ISHA Rijeka**](https://www.facebook.com/isha.rijeka/)   * Predstavljanje studija i udruge | 4. kat  (F-442) |
| **Odsjek za povijest umjetnosti i Klub studenata** [**ARTeFACT**](https://www.facebook.com/klubartefact/)   * Predstavljanje projekta *Dan povijesti umjetnosti* * Pripreme za maturu iz povijesti umjetnosti   **Centar za cjeloživotno obrazovanje Odsjeka Povijesti umjetnosti**   * Predstavljanje projekta vršnjačko mentoriranje | 4. kat (knjižnica Odsjeka) |

|  |  |  |
| --- | --- | --- |
|  | **Odsjek za psihologiju i studentska** [**Udruga Psirius**](https://hr-hr.facebook.com/PsiriusUdrugaStudenataPsihologijeURijeci)   * Predstavljanja studija * Studentska iskustva studiranja na Odsjeku za psihologiju | 3. kat  (F-354) |
| **Odsjek za talijanistiku**   * Predstavljanje studija * Studentska iskustva studiranja u inozemstvu (Erasmus) * Studentske stipendije (Unione Italiana, Gargnano del Garda itd.) | 5. kat  (F-501) |
| **13.30 – 14.15** | **Studentski zbor filozofskoga fakulteta – razgovor s učenicima** | Aula Fakulteta |